Държавен вестник, бр. 16, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  16
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ИНОВАЦИИТЕ И РАСТЕЖА
СПОРАЗУМЕНИЕ
за финансиране по Механизма за възста-
новяване и устойчивост между Република 
България, представлявана от министъра 
на иновациите и растежа, и Европейския 
инвестиционен фонд за прилагане и управ- 
ление на подкрепяните по Механизма за 
възстановяване и устойчивост в България 
капиталови операции
(Ратифицирано със закон, приет от 48-ото 
Народно събрание на 19 януари 2023 г. – ДВ, 
бр. 8 от 2023 г. В сила от 25 януари 2023 г.)
Настоящото Споразумение („Споразумение 
за финансиране“) се сключва на датата на 
влизане в сила от и между:
(1) Република България, представлявана 
от Министерството на иновациите и 
растежа със седалище ул. „Княз Алек-
сандър I“ № 12, София 1052, България 
(по-нататък „МИР“), и
(2) Европейския инвестиционен фонд 
със седалище авеню Дж. Ф. Кенеди 
№ 37B, L-2968 Люксембург, Люксембург 
(„ЕИФ“),
наричани по-долу заедно „Страните“ и по-
отделно „Страна“, в зависимост от контекста.
Като се има предвид, че:
(А) Механизмът за възстановяване и ус-
тойчивост (наричан по-долу „МВУ“) е 
създаден с Регламент (ЕС) 2021/241 на 
Европейския парламент и на Съвета от 
12 февруари 2021 г. (наричан по-долу 
„Регламент за МВУ“), за да подпомогне 
възстановяването на Европейския съюз 
след кризата във връзка с COVID-19.
(Б) Основната цел на ЕИФ е да подпомог-
не достъпа до финансиране за малки 
и средни предприятия и предприятия 
със средна капитализация чрез рисков 
капитал и гаранционни инструменти, 
като използва или собствени средства, 
или такива, налични в рамките на 
мандати, поверени му от трети страни. 
Съгласно член 2 от Устава на ЕИФ ЕИФ 
допринася за преследването на целите 
на Европейския съюз; по-специално той 
се ангажира с развитието на общество, 
основано на знанието, съсредоточено 
върху иновациите, растежа и заетостта, 
насърчаването на предприемаческия 
дух, регионалното развитие и сближа-
ването на Европейския съюз.
(В) Съгласно членове 18 – 20 от Регламента 
за МВУ след оценката на Европейска-
та комисия Съветът на Европейския 
съюз одобри план за възстановяване 
и устойчивост за България съгласно 
Решение за изпълнение на Съвета от 
28 април 2022 г.1 (по-нататък „РИ“) за 
одобряване на оценката на Плана за 
възстановяване и устойчивост на Бъл-
гария, включен като приложение към 
РИ2 (по-нататък „ПВУ“). Съгласно ПВУ 
Европейската комисия предоставя на 
Република България финансово участие 
под формата на безвъзмездна подкрепа, 
изплащана от Европейската комисия на 
Република България на вноски, както 
е предвидено в РИ. 
(Г) Съгласно параграф 8 от преамбюла на 
Регламента за МВУ „В контекста на 
кризата във връзка с COVID-19 е необхо-
димо да се подсили настоящата рамка 
за предоставяне на подкрепа на държа-
вите членки и да им се осигури директна 
финансова подкрепа чрез иновативен 
инструмент. За тази цел следва да бъде 
създаден Механизъм за възстановяване и 
устойчивост (наричан по-нататък „Ме-
ханизмът“), който да осигури ефективна 
и значителна финансова подкрепа за 
ускоряване на прилагането на устойчиви 
реформи и свързаните с тях публични 
инвестиции в държавите членки. Механиз- 
мът следва да бъде специално създаден 
инструмент, предназначен за преодоля-
ване на неблагоприятните въздействия 
и последиците от кризата във връзка с 
COVID-19 в Съюза. Той следва да бъде 
всеобхватен и да се възползва от опита, 
натрупан от Комисията и държавите 
членки от използването на други инстру-
менти и програми. Частните инвестиции 
биха могли да бъдат стимулирани и чрез 
схеми за публични инвестиции, включи-
телно финансови инструменти, субсидии 
и други инструменти, при условие че са 
спазени правилата за държавна помощ.“
(Д) Съгласно ПВУ Република България се е 
ангажирала да създаде капиталови фи-
нансови инструменти, както е описано 
допълнително в Компонент 3 „Инте-
лигентна промишленост“, Инвестиция 
2 (К3.И2): Програма за икономическа 
трансформация от приложението към 
РИ, както следва:
(а) По Фонд 1 – Растеж и иновации
• Инвестиция 2.1.б Капиталови 
инструменти за растеж 
• Инвестиция 2.1.д Иновационен 
фонд (капиталови инструменти 
за иновации)
(б) По Фонд 3 – Климатичен неутра-
литет и цифрова трансформация
1 https://eur-lex.europa.eu/legalcontent/EN/TXT/PDF/
?uri=CONSIL:ST_8091_2022_ADD_1&from=EN 
2 com_2022_172_1_annexe_en.pdf (europa.eu)